ഈ ഫോണുകളില് വാട്സ്ആപ്പ് പണിമുടക്കും! മുംബൈ: പ്രവര്ത്തനത്തിനുവേണ്ട അടിസ്ഥാന ഓപ്പറേറ്റിംഗ് സിസ്റ്റംഒഎസ് മാനദണ്ഡം പുതുക്കി വാട്സ്ആപ്പ്. നവംബര് ഒന്നു മുതല്, ഒഎസ് 4.1 ആന്ഡ്രോയിഡ്, എെഒഎസ് 10എെഫോണ്, കായ് ഒഎസ് 2.5.1ലിനക്സ് എന്നീ വേര്ഷനുകളിലും ഇവയ്ക്കു ശേഷമിറങ്ങിയ ഒഎസ് വേര്ഷനുകളിലും മാത്രമേ വാട്സ്ആപ്പ് പ്രവര്ത്തിക്കുകയുള്ളു. ഇതോടെ, ആന്ഡ്രോയിഡ് 4.0.3 ഐസ് ക്രീം സാന്ഡ് വിച്ച്, എെഒഎസ് 9, കായ് ഒഎസ് 2.5.0 എന്നീ ഒപ്പറേറ്റിംഗ് സിസ്റ്റത്തിലുള്ള സ്മാര്ട്ട്ഫോണുകളില് വാട്സ്ആപ്പ് പണിമുടക്കും. ഈ വേര്ഷനുകള് പുതിയ വേര്ഷനുകളിലേക്ക് അപ്ഡേറ്റ് ചെയ്യാന് കഴിയുന്ന ഫോണുകളാണെങ്കില് തുടര്ന്നും അപ്ഡേറ്റ് ചെയ്ത് വാട്സ്ആപ്പ് ഉപയോഗിക്കാനാകും. അപ്ഡേറ്റ് ചെയ്യാന് കഴിയില്ലെങ്കില് പുതിയ ഫോണ് വാങ്ങുകയേ തരമുള്ളു. സാംസംഗ് ഗാലക്സി ട്രെന്ഡ് ലൈറ്റ്, ഗാലക്സി ട്രെന്ഡ് 2, ഗാലക്സി എസ് 2, ഗാലക്സി എസ് 3 മിനി, ഗാലക്സി എക്സ് കവര്2 , ഗാലക്സി കോര്, ഗാലക്സി എയ്സ് 2, എെഫോണ് എസ്ഇ, എെഫോണ് 6എസ്, 6എസ് പ്ലസ്, എല്ജി ലൂസിഡ് 2,ഒപ്റ്റിമസ് എഫ്7, സോണി എക്സ്പീരിയ മിറോ, എക്സ്പീരിയ നിയോ എല്, എക്സ്പീരിയ ആര്ക് എസ്, വാവെ അസന്ഡ് ജി740, വാവെ അസന്ഡ് മേറ്റ് തുടങ്ങിയ ഫോണുകളിലാണു വാട്സ്ആപ്പ് നവംബര് ഒന്നു മുതല് പ്രവര്ത്തനം അവസാനിപ്പിക്കുന്നത്.